
ประกาศองค์การบริหารส่วนตำบลพิหารแดง
เรื่อง  รับสมัครเด็กเล็กเพื่อเข้าเรียนในศูนย์พัฒนาเด็กเล็กองค์การบริหารส่วนตำบลพิหารแดง
ประจำปีการศึกษา  ๒๕64
--------------------------------------------
ด้วยศูนย์พัฒนาเด็กเล็ก  องค์การบริหารส่วนตำบลพิหารแดง  จะเปิดรับสมัครเด็กเล็กโดยทำการคัดเลือกให้เข้าศูนย์พัฒนาเด็กเล็ก  ประจำปีการศึกษา  ๒๕64 ตามหลักเกณฑ์และเงื่อนไขการรับสมัคร  ดังต่อไปนี้    
๑.คุณสมบัติของผู้สมัคร	
  	๑.๑  เด็กที่สมัครต้องมีภูมิลำเนาหรืออาศัยอยู่ในเขตองค์การบริหารส่วนตำบลพิหารแดง	
  	๑.๒ เด็กที่สมัครต้องมีอายุครบ 2 ปีบริบูรณ์ นับถึงวันที่  16 เดือนพฤษภาคม พ.ศ.๒๕64 
๑.๓  เด็กที่สมัครต้องเป็นเด็กที่มีสุขภาพเข็งแรง  ไม่เป็นโรคติดต่อร้ายแรงหรือโรคอื่น ๆ ที่จะทำให้เป็นอุปสรรคต่อการเรียน	
๒.หลักฐานและเอกสารที่จะต้องนำมาในวันสมัคร						
  	๒.๑ ใบสมัครของศูนย์พัฒนาเด็กเล็กฯ ที่กรอกข้อความสมบูรณ์แล้ว	
๒.๒ สำเนาทะเบียนบ้าน(ฉบับจริง) พร้อมสำเนา ๑ ฉบับ	
๒.๓ สูติบัตร(ฉบับจริง)  พร้อมสำเนา ๑ ฉบับ	
๒.๔ นำเด็กมาแสดงตัวในวันยื่นใบสมัคร	
๒.๕ สมุดบันทึกสุขภาพหรือใบรับรองแพทย์	
๒.๖ รูปถ่าย ๑ รูป(สำหรับทำประวัติเด็ก) 
ขนาด ๑ นิ้ว หรือ ๒ นิ้ว		
๓. วัน  เวลา  สถานที่รับสมัครเด็ก							
  	๓.๑ ใบสมัครติดต่อขอรับได้ที่องค์การบริหารส่วนตำบลพิหารแดง หรือศูนย์พัฒนาเด็กเล็กโรงเรียนวัดพิหารแดง หรือศูนย์พัฒนาเด็กเล็กโรงเรียนวัดสว่างอารมณ์  ตั้งแต่วันที่ ๑ เดือนมีนาคม พ.ศ.๒๕64  ถึงวันที่ 30 เดือนเมษายน พ.ศ.๒๕64 ในวันเวลาราชการ						
  	๓.๒ กำหนดการรับสมัคร ตั้งแต่วันที่ ๑ เดือนมีนาคม พ.ศ.๒๕64  ถึงวันที่ 30 เดือนเมษายน พ.ศ.๒๕64  เวลา  ๐๘.๓๐  น. – ๑๖.๓๐ น.  (เว้นวันหยุดราชการและวันหยุดนักขัตฤกษ์)  ณ ศูนย์พัฒนาเด็กเล็กโรงเรียนวัดพิหารแดง  ศูนย์พัฒนาเด็กเล็กโรงเรียนวัดสว่างอารมณ์  			
๔. วันมอบตัว									     	  
พ่อแม่หรือผู้ปกครองนำเด็กไปมอบตัวในวันที่  15 เดือนพฤษภาคม พ.ศ.๒๕64   ณ  ศูนย์พัฒนาเด็กเล็กโรงเรียนวัดพิหารแดง  และศูนย์พัฒนาเด็กเล็กโรงเรียนวัดสว่างอารมณ์      
๕.กำหนดการเปิดเรียน ปีการศึกษา  ๒๕64		
	ภาคเรียนที่  1	เปิดเรียน วันที่ 15 พฤษภาคม  2564 - วันที่ 31 ตุลาคม  2564
	

-2-
	เปิดเรียนวันจันทร์  -  วันศุกร์
		- เวลาเข้าเรียน   08.00 น.  	
		- เวลาเลิกเรียน   15.00 น.
๖.  อุปกรณ์การเรียน 
	องค์การบริหารส่วนตำบลพิหารแดง  จัดหาให้ตลอดทั้งปีการศึกษา	
๗.  เครื่องใช้สำหรับเด็ก	
เครื่องใช้ส่วนตัว  เช่น  แปรงสีฟัน  ยาสีฟัน  สบู่  หวี  แป้ง  ที่นอน  ผ้ากันเปื้อน  แก้วน้ำ  ให้พ่อแม่หรือผู้ปกครองจัดเตรียมให้เด็กเอง  ตั้งแต่วันเปิดเรียนวันแรก	
๘. อาหาร
	สำหรับเด็กศูนย์พัฒนาเด็กเล็ก  จัดอาหารให้  ๒  เวลา  ดังนี้		
- เวลา ๑๐.๐๐ น.  อาหารเสริม(นม) โรงเรียน
- เวลา ๑๑.๐๐ น.  อาหารกลางวัน		
๙. การรักษาความปลอดภัยแก่เด็กเล็ก
	๙.๑ พ่อแม่หรือผู้ปกครองที่เดินทางไปรับเด็กกลับบ้านต้องแสดงบัตรประจำตัวประชาชนแก่เจ้าหน้าที่ศูนย์พัฒนาเด็กเล็กทุกครั้ง  มิฉะนั้นจะไม่อนุญาตให้รับเด็กออกจากศูนย์พัฒนาเด็กเล็กโดยเด็ดขาด
๙.๒ การรับและส่งเด็ก  พ่อแม่หรือผู้ปกครองจะต้องไม่นำเด็กไปส่งให้เจ้าหน้าที่ศูนย์พัฒนาเด็กเล็ก  ก่อนเวลา  ๐๗.๓๐ น. และให้รับกลับเวลา  ๑๕.๐๐ น. เป็นต้นไป  โดยไม่ช้ากว่าเวลา  ๑๗.๐๐ น. เนื่องจากไม่มีผู้ดูแลเว้นแต่มีความจำเป็น  ซึ่งต้องแจ้งให้เจ้าหน้าที่ศูนย์พัฒนาเด็กเล็กทราบในแต่ละครั้ง
๙.๓ ในกรณีที่เด็กหยุดเรียนประการใดก็ตาม  พ่อแม่หรือผู้ปกครองจะต้องแจ้งให้ทางศูนย์พัฒนาเด็กเล็กทราบเป็นลายลักษณ์อักษรหรือทางวาจาหรือทางโทรศัพท์
๙.๔ ห้ามเด็กนำเครื่องมือเครื่องใช้ที่อาจเกิดอันตรายไปที่ศูนย์พัฒนาเด็กเล็กโดยเด็ดขาด
๙.๕ ห้ามเด็กสวมหรือนำเครื่องประดับหรือของเล่นที่มีราคาแพงไปที่ศูนย์พัฒนาเด็กเล็กหากฝ่าฝืนและเกิดการสูญหาย  ศูนย์พัฒนาเด็กเล็กจะไม่รับผิดชอบใด ๆ ทั้งสิ้น	
๙.๖ หากพ่อแม่หรือผู้ปกครองมีปัญหาใด ๆ เกี่ยวกับเด็กโปรดติดต่อกับเจ้าหน้าที่ศูนย์พัฒนาเด็กเล็กโดยตรง  ถ้ามีการนัดหมายล่วงหน้าก็จะทำให้สะดวกยิ่งขึ้น
๑๐. กรณีเด็กที่สมัครมีคุณสมบัติไม่ตรงตามประกาศ
[image: D:\ลายเซ็นนายก\183827+.jpg]	กรณีเด็กที่สมัครมีคุณสมบัติไม่ตรงตามประกาศข้อ ๑.๑ และ ข้อ ๑.๒  เป็นอำนาจของผู้บริหารองค์กรปกครองส่วนท้องถิ่น  ในการพิจารณายกเว้นตามความเห็นชอบของคณะกรรมการบริหารศูนย์พัฒนาเด็กเล็ก					
ประกาศ  ณ   วันที่   22    เดือน   กุมภาพันธ์   พ.ศ.  2564
						           ลงชื่อ
 	       					                 (นายจรินทร์  แว่นแก้ว)                  						       นายกองค์การบริหารส่วนตำบลพิหารแดง

